
Technegydd Anifeiliaid - Darganfod Cyffuriau Sgistosomiasis
Adran y Gwyddorau Bywyd 


Amser Llawn: 	36.5 awr yr wythnos  
Cyfnod penodol:  	Chwefror 2027 – 31 Rhagfyr 2027. Estyniad posibl tan 31 Rhagfyr 2029, yn amodol ar gymeradwyaeth y cyllidwr allanol. 
Gradd 5: 		£27,319 - £30,378.43 y flwyddyn 
Cyfweliadau:		I'w gynnal ym mis Ionawr 2027


Y swydd  

Rydym yn awyddus i benodi Technegydd Anifeiliad llawn cymhelliant i ymuno â thîm egnïol a brwdfrydig o ymchwilwyr sy'n gweithio ar brosiect newydd, a ariennir gan Wellcome, i gyflymu’r broses o ddarganfod cyffuriau cyn-glinigol ar gyfer sgistosomiasis.  Mae hwn yn brosiect cydweithredol yn seiliedig ar arbenigedd rhyngddisgyblaethol Prifysgol Aberystwyth, Prifysgol Dundee a Chanolfan Feddygol Prifysgol Texas Southwestern. Mae'r rhaglen ymchwil wedi'i strwythuro ar draws dwy garreg filltir a bydd y cyllid ar gyfer Carreg Filltir 2 yn cael ei gadarnhau gan y noddwr allanol ar ôl cwblhau Carreg Filltir 1 yn llwyddiannus (31 Rhagfyr 2027). 

O gofio bod o leiaf 240 miliwn o bobl yn dioddef o sgistosomiasis, clefyd heintus nad yw wedi cael llawer o sylw ac a achosir gan lyngyr trematode parasitig o'r genws Schistosoma, a chan nad ydym yn agos eto at ddatblygu brechlyn at ddefnydd clinigol, un cyfrwng cemotherapi yn unig sy’n hwyluso’r ymdrechion i reoli sgistosomiasis, sef praziquantel (PZQ).  Fodd bynnag, mae PZQ yn aneffeithiol yn erbyn llyngyr ifanc ac oherwydd ei fod yn cael ei weini fwyfwy trwy raglenni torfol mae ymwrthedd cynyddol i’r driniaeth yn bryder mawr.  O ganlyniad, nod y prosiect Wellcome hwn yw datblygu’r offer mwyaf blaengar a’u cymhwyso er mwyn cynyddu effeithlonrwydd y broses o ddarganfod cyffuriau gan sicrhau bod y rhain ar gael i'r gymuned ryngwladol sy’n darganfod cyffuriau i drin clefydau trofannol a esgeuluswyd.  Er mwyn llwyddo i rheoli’r afiachedd a dileu’r clefyd, mae angen opsiynau newydd am driniaethau effeithiol.   Bwriad y prosiect hwn yw cyflymu’r broses o ddethol endidau cemegol newydd yn ymgeiswyr clinigol a bydd tîm y prosiect yn cyfuno dull ffenotypig a’r dull sy’n seiliedig ar darged er mwyn cyflymu’r broses o ddarganfod cyffuriau.  

I wneud ymholiad anffurfiol, cysylltwch â'r Athro Karl Hoffmann trwy e-bostio: krh@aber.ac.uk 

Fel arfer fe benodir i swyddi o fewn 4 - 8 wythnos wedi’r dyddiad cau.  

Yr hyn y byddwch yn ei wneud 

Bydd y Technegydd Anifeiliaid a benodir yn gweithio yn Labordy Ymchwil Hoffmann ym Mhrifysgol Aberystwyth a bydd gofyn iddo gynorthwyo ein Hymchwilwyr Cyswllt Ôl-ddoethurol, yr Uwch Wyddonydd a Phrif Ymchwilydd Arweiniol Prifysgol Aberystwyth.  Bydd deiliad y swydd yn cynorthwyo â’r gwaith cynnal a chadw a gweithredu ein cyfleusterau llety anifeiliaid a chylch bywyd y Schistosoma mansoni.  Bydd hyn yn cynnwys gweithio gyda llygod a malwod i gynnal eu hiechyd a'u llety, lluosogi parasitiaid, cynnal gweithdrefnau rheoledig Y Swyddfa Gartref a chymryd rhan mewn treialon effeithiolrwydd yn y model llygod ar gyfer y clefyd sgistosomiasis.  

Bydd deiliad y swydd hefyd yn cynorthwyo â gweithgareddau beunyddiol y labordai ac yn cynorthwyo â gwaith ymchwil ehangach y grŵp, a all gynnwys gweithredu'r Llwyfan 'Roboworm' ac offer cysylltiedig, paratoi cyfansoddion i'w defnyddio ar y llwyfan sgrinio, rhedeg y broses sgrinio a chasglu a choladu’r data a gynhyrchir.  Bydd deiliad y swydd o dan oruchwyliaeth Uwch Wyddonydd y prosiect a bydd yn ofynnol iddo, yn ei dro, gynorthwyo a goruchwylio myfyrwyr israddedig ac ôl-raddedig.  

Bydd oriau'n cael eu gweithio'n bennaf o ddydd Llun i ddydd Gwener. Fodd bynnag, efallai y bydd angen gweithio’n achlysurol gyda'r nos neu ar benwythnosau. 
 
Y Prif Ddyletswyddau a Chyfrifoldebau   
· Cynorthwyo â’r gwaith beunyddiol o gynnal a chadw a gweithredu’r labordai parasitoleg a'r cyfleusterau lletya anifeiliaid.  
· Ymgymryd â’r gwaith o astudio effeithiolrwydd anifeiliaid (llygod) (fformiwleiddio cyffuriau, dosio trwy’r geg, cymryd gwaed o wythiennau’r gynffon ar gyfer DMPK, ac ati) gan ddefnyddio ein model sgistosom/llygoden. 
· Archebu nwyddau traul a deunyddiau ar gyfer y labordy, monitro gwariant yn erbyn cyllideb a derbyn a gwirio danfoniadau a sicrhau bod y nwyddau yn cael eu storio’n ddiogel a phriodol.  
· Cynorthwyo â’r gwaith o brofi cyfansoddion yn ôl gwahanol gyfnodau yng nghylch bywyd parasitiaid (sgistosomula, mwydod llawn dwf, mwydod ifanc). 
· Gweithredu’r Llwyfan Roboworm ac offer labordy cysylltiedig eraill, gan gynnwys paratoi a sgrinio cyfansoddion, a chasglu data.
· Cynorthwyo â gwaith y prosiect o ran ei raglen ymchwil ehangach a’r ystod lawn o weithgareddau a wneir gan y grŵp Hoffman.   

Dyletswyddau a Chyfrifoldebau Eraill 
· Ymgymryd â dyletswyddau a chyfrifoldebau iechyd a diogelwch sy'n addas i'r swydd.  
· Ymrwymo i Bolisi Cyfle Cyfartal ac Amrywioldeb y Brifysgol, ynghyd â deall sut mae'n gweithredu o fewn cyfrifoldebau'r swydd. 
· Ymrwymo i'ch datblygiad eich hun a datblygiad eich staff trwy ddefnyddio Cynllun Cyfraniad Effeithiol y Brifysgol yn effeithiol.
· Unrhyw ddyletswydd resymol arall sy’n cyfateb i radd y swydd.

Gallai'r disgrifiad swydd hwn gael ei adolygu a'i newid i gyd-fynd â newidiadau yn anghenion y Brifysgol, i ddarparu cyfleoedd datblygu priodol, ac/neu i ychwanegu unrhyw ddyletswyddau rhesymol eraill. 

Mae cyfrifoldebau'r swydd hon wedi'u paru â Phroffil Rôl Gweithredwr Technegol a Chyfrifiadurol Gradd 5.  Mae manylion y proffil swydd i’w gweld yma:    Proffiliau:  Adnoddau Dynol , Prifysgol Aberystwyth   

Pwy ydych chi - Cymwysterau, Profiad, Gwybodaeth a Sgiliau:        

Hanfodol  

1. Profiad mewn cyflwyno sylweddau i anifeiliaid trwy ffyrdd amrywiol. 
2. Profiad mewn cymryd samplau o feinweoedd, hylifau a deunyddiau biolegol eraill o anifeiliaid. 
3. Deall protocolau asesu risg a gwaith papur y Rheoliadau Rheoli Sylweddau Peryglus (COSHH).   
4. Diddordeb neu ddealltwriaeth o'r llwybr cyn-glinigol ar gyfer darganfod y genhedlaeth nesaf o gyffuriau anthelmintic.   
5. Sgiliau cyfathrebu rhagorol â'r gallu i weithio'n dda yn rhan o dîm ymchwil, a chydweithio â phobl o wahanol ddisgyblaethau. 
6. Hynod o drefnus gyda sgiliau cadw cofnodion tra manwl. 
7. Parodrwydd i weithio gyda'r nos a/neu benwythnosau achlysurol i ddarparu cymorth ar gyfer gweithgareddau lles anifeiliaid y tu allan i oriau. 
8. Yn gallu deall natur ddwyieithog y Brifysgol ac ymwybyddiaeth o’r gweithdrefnau sydd ar waith i gefnogi gweithio’n ddwyieithog.  

Manteisiol
9. Daliwr Trwydded Bersonol y Swyddfa Gartref gyfredol neu flaenorol 
10. Wedi cymhwyso i lefel gradd mewn disgyblaeth sy'n gysylltiedig â'r gwyddorau biolegol. 
11. Profiad mewn technegau meithrin aseptig. 
12. Profiad o weithio â phathogenau HG2.  
13. Profiad o weithio gyda chylch bywyd y Schistosoma mansoni 
14. Y gallu i weithio'n annibynnol, ac ar yr un pryd yn cydweithio'n agos ag aelodau eraill o'r grŵp. 
15. Cymraeg Llafar ac Ysgrifenedig Level A1

*Cewch ragor o wybodaeth am lefelau'r iaith Gymraeg yma: 
https://www.aber.ac.uk/cy/hr/policy-and-procedure/welsh-standards/    

Sut i wneud cais 

I hyrwyddo gweithlu hyblyg, bydd y Brifysgol yn ystyried ceisiadau gan unigolion sy'n ceisio am swydd sydd â threfniadau gwaith amser llawn, rhan-amser, rhannu swydd neu yn ystod y tymor yn unig.

Rhaid cyflwyno ceisiadau am y swydd hon trwy jobs.aber.ac.uk    Mae croeso i chi wneud cais am unrhyw swydd yn Gymraeg neu yn Saesneg, a bydd pob cais a gyflwynir yn cael ei drin yn gyfartal.          

Buddion 
· Polisi gweithio’n hyblyg   
· 36.5 awr yr wythnos i swyddi amser llawn   
· Hawliau gwyliau hael – 27 diwrnod o wyliau blynyddol ynghyd â gwyliau banc a’r dyddiau pan fo’r Brifysgol ar gau   
· Ymrwymiad i Ddatblygu Proffesiynol   
· Cyfraniad uwch i'n cynlluniau pensiwn gweithle  
· Cynlluniau cydnabod a gwobrwyo staff   
· Cyfle i ddysgu Cymraeg am ddim   
· Bwrsariaeth tuag at symud i’r ardal    
· Absenoldeb Mamolaeth, Tadolaeth, Rhieni a Mabwysiadu  
· Gostyngiadau i staff yn yr adnoddau chwaraeon, y mannau arlwyo a’r siopau ar y campws. 
  
Mwy o wybodaeth 
 
Rydym yn croesawu ymgeiswyr o bob cefndir a chymuned yn enwedig y rhai heb gynrychiolaeth ddigonol yn ein gweithlu ar hyn o bryd.       Mae hyn yn cynnwys, ymhlith eraill, ymgeiswyr Du, Asiaidd ac Ethnig Leiafrifol, ymgeiswyr ag anableddau, a menywod.       
Mae’r Brifysgol yn sefydliad dwyieithog sy'n cydymffurfio â Safonau'r Gymraeg ac yn ymroddedig i Gyfle Cyfartal.  Mae sgiliau Cymraeg yn gaffaeliad i ni, ac rydym yn annog ac yn cynorthwyo ein staff i ddysgu Cymraeg ac i ddatblygu a defnyddio eu sgiliau iaith yn y gweithle. Mae croeso i chi wneud cais am unrhyw swydd yn Gymraeg neu yn Saesneg a bydd pob cais a gyflwynir yn cael ei drin yn gyfartal.    
Fisa Cyflogaeth:
 
O dan gynllun system bwyntiau Llywodraeth y DU, nid yw’r swydd hon yn bodloni'r meini prawf i gael ei noddi gan Brifysgol Aberystwyth ar gyfer cais Llwybr Gweithiwr Medrus (SWR). 

